Accra is die hoofstad en 'n hawestad van Ghana (voorheen Britse Goudkus-kolonie). Die stad lê aan die Atlantiese Oseaan en het nagenoeg 2 miljoen inwoners (2010). Dit is die grootste stad, asook die politieke en ekonomiese sentrum van Ghana. Die belangrikste produkte is kakao, palmolie, ivoor, rubber en timmerhout wat hiervandaan uitgevoer word. Die woord Accra is afgelei van die Akan-woord 'Nkran' wat 'miere' beteken. Dit is 'n verwysing na die talle miershope wat in die omgewing gesien kan word. Bron: Die Afrikaanse Kernensiklopedie, J.P. Scannell (red.), 1965 Laat weet as u oor addisionele inligting beskik wat ons hier kan bywerk.